૯ ઈશ્વરના લોકો પર આ હુમલો થવાનો છે, એની પહેલેથી જાણ હોવાને લીધે આપણે વધારે પડતી ચિંતા કરતા નથી. એના બદલે, યહોવાનું નામ પવિત્ર મનાય અને તે જ વિશ્વના માલિક છે, એ સાબિત થાય એ આપણી મુખ્ય ચિંતા છે, નહિ કે પોતાનો બચાવ. “તમે જાણશો કે હું યહોવા છું” જેવા શબ્દો યહોવાએ ૬૦થી પણ વધારે વખત વાપર્યા છે. (હઝકી. ૬:૭) તેથી હઝકીએલની ભવિષ્યવાણીનું આ ખાસ પાસું પૂરું થાય, એની આપણે આતુરતાથી રાહ જોઈએ છીએ. આપણને ભરોસો છે કે “પ્રભુ [યહોવા] તે ભક્તોને પરીક્ષણમાંથી છોડાવવાનું જાણે છે.” (૨ પીત. ૨:૯) એ દરમિયાન, આપણી શ્રદ્ધા મજબૂત કરવાની દરેક તક આપણે વાપરવા ઇચ્છીએ છીએ, જેથી ગમે તેવી સતાવણી આવે તોપણ યહોવા માટેની આપણી વફાદારી અડગ રહી શકે. એ માટે આપણે શું કરવું જોઈએ? પ્રાર્થના કરવી જોઈએ, બાઇબલનો અભ્યાસ કરવો જોઈએ, એના પર મનન કરવું જોઈએ અને રાજ્યની ખુશખબર બીજાઓને જણાવવી જોઈએ. એમ કરવાથી, હંમેશ માટે જીવવાની આપણી આશા “લંગર”ની જેમ અડગ રહેશે.—હિબ્રૂ ૬:૧૯; ગીત. ૨૫:૨૧.